Ons Stukkie Hemel - Resensies
Brenda S - Mar 2019
Ons Stukkie Hemel is 'n fantastiese wegbreek van die stap se gejaag en lawaai. Ek en my gesin het dit baie geniet. Die huisie is pragtig, netjies en ruik so skoon en vars. Die uitsig van die balkon is so mooi ek het baie tyd daar spandeer en heerlik gerus.
Hanna se Terugvoer
So bly julle het Ons Stukkie Hemel geniet. Sielerus is juis ons mikpunt. Mense het nodig om weg te breek van die daaglikse roetine en om net weer bietjie stil te raak.
Paul N - Mar 2019
Ideale ligging, stil en rustig, maar naby genoeg aan alles.
Veilig en goeie ligging, ons was by strand. Huis groot genoeg, mooi en netjies. Gemaklike plekkie, met al basiese goed wat jy benodig.
Baie dankie vir die verwysing Paul. Baie bly jy het van ons plekkie gehou, kom skop gerus weer skoene hier uit.
Lindi V - Jan 2019
Die plek se naam beskryf alles.
Wat 'n pragtige plek. Stil en rustige area. Die lekkerste stoep om op te kuier. Die uitsig is lieflik. Stukkie Hemel het alles wat jy kan aan dink. So gerieflik en netjies. Ek sal Ons Stukkie Hemel vir enige iemand wat rus en vrede soek aanbeveel om daar te boek. Dis 'n veilige omgewing en net oor die bult is die see. So as jy lief is vir stap sal jy dit baie geniet. Ons het ons verblyf vreeslik baie geniet.
Hi Lindie, so bly julle het ons plekkie so geniet.
Kom gerus weer wanneer julle na Ons Stukkie Hemel se vrede verlang.
Uitstekende verblyf in 'n toegeruste, netjies en skoon plekkie.
Ons was 2 volwassenes en 1 tiener en het heerlik gebly. Als is daar wat mens nodig het en die uitsig vanaf die balkon is pragtig! Sal dit vir enige een aanbeveel!
Baie dankie vir 'n mooi resensie, ons waardeer eerlike terugvoer geweldig.
Mooi kersfees vir julle, mag 2019 alle verwagtinge oortref.
Dis 100% waarde vir geld.
Die eenheid is puik ingerig en voorsiening gemaak vir alles wat nodig is en meer. Baie gerieflik. Die wasmasjien en tuimeldroër was 'n aangename pluspunt. Sal dit beslis aanbeveel.
Aaagh ons waardeer jou lofsang verskriklik. So bly julle het ons plekkie so geniet.
Ons prober om vakansie tyd so aangenaam moontlik te maak vir ons gaste.
Roxanne S - Aug 2018
Rustig maar nogsteeds fantasties.
Ons Stukkie Hemel was soos wat ons verwag het. Dit is soos wat die prentjies lyk op die website so vir dit gee ek 10/10. Die kuier was kort maar was nogsteeds 'n lekker kuier gewees.
Ons waardeer jou terugvoer baie.
Plekkie is pragtig ingerig.
Die huis is baie mooi net soos op foto's, ons het baie lekker gebly. Ons het dit 'n bietjie koud gevind maar eienaars het dadelik aangedui dat hulle besig is om dit aan te spreek. Ons was ook baie beïndruk met alles wat tot ons beskikking was, bv. skottelgoedwasser, ens. net te veel om op te noem. Alles nog relatief nuut ook. Ons R200 deposito vir skoonmaak was ook spoedig terugbetaal.
Melissa K - Apr 2018
Baie netjies, modern en goed ingerig. Attention to detail. Vriendelik en behulpsame diens. Het 'n stukkie van die hemel gevoel toe ons ons voete in die plek insit. Mens voel die teenwoordigheid van die Here. Baie dankie Hanna en Ina, ons sal julle vir seker verwys. Julle plekkie steek kop uit bo al die ander selfsorgeenhede waar ons was. Waarde vir geld.
Baie dankie vir hierdie fantastiese resensie. Ek sou dit natuurlik nie sonder ons Ina kon doen nie, sy verdien verseker al die sterre.
Dit is so sag op die oor, en ek is so bly julle het die vrede hier kom proe.
Akkommodasie is baie skoon en netjies met pragtige meubels. Baie mooi uitsig oor Reebok se landelike gebied. Baie veilig. Sal dit vir enige persoon aanbeveel. Hartlik en vriendelik ontvang. Sal vir seker weer daar bly.
Aaaagh baie, baie dankies Pieter & Cecilia vir die mooi terugvoering.
Dis presies wat ons nodig het om ons plekkie lekker aan die gang te kry.
Ons waardeer ook dat julle Ons Stukkie Hemel so netjies agtergelaat het.
Zelna P - Dec 2017
Was heerlik om in hierdie woning te kon bly. Baie vriendelike en warm ontvangs gekry. Baie netjies en gerieflik. Baie dankie.
Baie dankie vir ons heel eerste resensie. Ons is so bly dat julle ons plekkie so geniet het.
Mooi nuwe jaar vir julle.
Gaste wat na Ons Stukkie Hemel gekyk het, het ook belangstelling getoon in die volgende lekke plekke: